《贺罗之成石龟钓纶之作》
明代·谢正蒙

水落湖平夜月寒，乘槎到处足观澜。凭将心事委浮宅，且把生涯付钓竿。

欸乃歌残山色暮，烟霞隐入酒杯宽。机闻赢得鸥为侣，并立沙头刷羽翰。

作者简介：谢正蒙，字中吉。惠来人。明神宗万历十六年（一五八八）举人，授安乡知县，擢御史，升河南参议。有《疏草》。清道光《广东通志》卷二九四、清雍正《惠来县志》卷一四有传。